**A picture containing logo

Description automatically generated**A picture containing computer, sitting, table, computer

Description automatically generated

**Facultatea de Științe Economice și Gestiunea Afacerilor**

Kolozsvár, 2025

**OECONOMICUS NAPOCENSIS VERSENY**

**Szekció: 02. Közgazdaságtan (magyar nyelven)**

**Tantárgy: Általános közgazdaságtan – magyar nyelven**

**TEMATIKA**

1. A gazdasági gondolkodás alapjai

2. A fogyasztói magatartás

2.1. A racionális fogyasztó

2.2. A kereslet kialakulása a piacon

3. A termelői magatartás

3.1. A vállalkozó

3.2. A termelési tényezők és ezek kombinálása

3.3. A termelékenység és a termelési költség

3.4. A profit

3.5. A kínálat kialakulása a piacon

4. A piac

4.1. A piac és a gazdasági szereplők

4.2. A verseny

4.3. A munkaerőpiac

4.4. A tőkepiac

4.5. A pénzügyi piac

Megjegyzés: a fejezetek címeinek megfogalmazása tankönyvfüggő.

**KÖTELEZŐ SZAKIRODALOM**

A XI. osztály számára írt Közgazdaságtan tankönyvek

**MINTATÉTEL**

*Tudnivalók:*

**1. A tétel 10 feleletválasztós kérdést és 5 feladatot tartalmaz.**

**2.** Minden feleletválasztós kérdés *egy helyes válaszlehetőséget* tartalmaz.

**3. Egy feleletválasztós kérdésre a versenyző 0,50 pontot kap:**

**-ha a helyes válaszlehetőséget jelöli meg és nem jelöl meg más válaszlehetőséget.**

**Egy feleletválasztós kérdésre a versenyző 0,00 pontot kap:**

**- ha nem jelöl meg válaszlehetőséget, vagy**

**- egy nem helyes válaszlehetőséget jelöl meg, vagy**

**- több válaszlehetőséget jelöl meg.**

4. Egy feladat megoldása során be kell mutatni a megoldás menetét, amely tartalmazza legalább az alábbi lépéseket: megfelelő képlet(ek) felírása, az értékek behelyettesítése a képletbe, az eredmény feltüntetése (megfelelő mértékegyeséggel) és az eredmény szövegszerű értelmezése A részszámítások bemutatása nem kötelező.

5. Egy helyes feladatmegoldásra a versenyző 1,00 pontot kap. Amennyiben a feladatmegoldás részben helyes, a versenyző részpont kap.

**Feleletválasztós kérdések:**

1. Gazdasági javaknak nevezzük azokat a dolgokat, amelyek:

a) gazdasági tevékenység eredményeként jönnek létre

b) korlátlan mennyiségben és ingyen fogyasztható

c) amelyek esetében nem áll fenn a kizárhatóság a fogyasztásból

d) amelyek fogyasztása esetében nem áll fenn a rivalizálás

2. Egy jószág keresett mennyisége

a) az a mennyiség, amelyet: a vevők valamely adott áron hajlandók és képesek megvenni

b) ugyanaz, mint a jószág kereslete

c) az a maximális mennyiség egy adott jószágból, amelyet a vevők rendelkezésre álló jövedelmükből képesek megvásárolni

d) egyik sem az előbbi négy közül

3. A helyettesítő termékek kereszt-árrugalmassága

a) pozitív

b) negatív

c) nulla

d) egyik válasz sem helyes

4. A hasznosság maximalizálásának törvénye: a fogyasztónak úgy kell elköltenie jövedelmét, hogy:

a) a pénzegysége jutó határhaszon (többlethasznosság) megegyezzen az általa vásárolt összes termékek esetében

b) a vásárolt termékek utolsó egységeinek határhaszna megegyezzen

c) a legjobban preferált termék esetében a pénzegységre jutó határhaszon a legnagyobb legyen

d) a legkevésbé preferált termékek esetében a határhaszon legkisebb legyen.

5. Rövidtávról akkor beszélünk a gazdaságban, ha

a) van a vállalatnak változtatható mennyiségű és rögzített mennyiségű termelési tényezője is

b) minden termelési tényező mennyisége változtatható

c) minden termelési tényező mennyisége rögzített

d) egyik sem az előbbi négy közül.

6. A vállalat a profitját növelheti, ha a termelés növelése mellett

a) a határköltség nagyobb, mint az átlagköltség

b) a határbevétel nagyobb, mint a határköltség

c) az átlagköltség egyenlő a határköltséggel

d) a piaci ár kisebb, mint a határköltség

7. A tiszta és tökéletes verseny jellemzője:

a) termék differenciáltsága

b) a termék homogenitása

c) kevés vevő és eladó van egyidejűleg jelen a piacon

d) az átláthatóság hiánya (szándékos félretájékoztatás)

8. Rövid távon, ha a kibocsátás szintje nem változik, a vállalat profitja nő:

a) ha a vállalat bevétele csökken és a teljes költsége nő

b) a termék ára nő, és nagyobb, mint a termék átlagköltsége

c) a teljes költség nő, és a bevétel változatlan

d) a termék ára csökken, és az átlagköltsége nem változik

9. Az oligopólium olyan gazdasági szerkezet

a) amelyben viszonylag kis számú nagy cég birtokolja valamely árú kínálatának túlnyomó részét

b) melyben kis számú nagy cég vásárolja fel a több termelő által gyártott termék mennyiségének nagy részét

c) amely a tökéletes verseny és a monopólium bizonyos tulajdonságait egyesíti

d) melyben valamely cég egyedül termel valamely árut és elégíti ki az eziránti teljes keresletet

10. A munka aggregált kínálata:

a) az a munkamennyiség, melyet a lakosság az adott munkabérszint feltételei között hajlandó a gazdasági tevékenységre fordítani

b) egy adott időpontban a nemzeti gazdaságban fellépő fizetett munkaerő iránti igény

c) a munkaképes korú népesség által vállalt munkaórák mennyisége

d) egyik sem az előbbi négy közül.

**Feladatok:**

1. Egy mobiltelefon egységára 1.000 lej. Ezen az áron, a piacon 500 darab készüléket vásárolnak a fogyasztók. Hány készüléket vásárolnának a fogyasztók, ha a piaci ár 800 lejre csökkenne és tudjuk, hogy a kereslet egységnyi árrugalmasságú!

2. 2018-ban az ABC vállalat üzleti forgalma 200 millió lej volt. Az üzleti forgalom ezen szintje mellett, a vállalat (az üzleti forgalom függvényében kiszámított) 12%-os profitrátát ért el. 2019-re, a vállalat, a profitráta megduplázását tűzte ki célul, változatlan üzleti forgalom mellett. Számítsa ki, hogy 2019-ben mekkora kell legyen a vállalat profitja, amennyiben eléri célját!

3. 2018-ban az ABC vállalat üzleti forgalma 200 millió lej volt. Az üzleti forgalom ezen szintje mellett, a vállalat (az üzleti forgalom függvényében kiszámított) 12%-os profitrátát ért el. 2019-re, a vállalat, a profitráta megduplázását tűzte ki célul, változatlan üzleti forgalom mellett. Számítsa ki, hogy hány lejjel, illetve hány százalékkal kell az összköltséget változtassa ahhoz, hogy elérje célját, ha egyéb tényező nem változik.

4. Az Alfa vállalat 210.000 lej értékű hitelt vesz fel a TOP banktól, rögzített, éves 8%-os kamatláb mellett, három évre. Mennyi kamatot kell fizessen a vállalat, ha a kamatfizetés egyszerre történik a hitelösszeg törlesztésével a lejárat végén?

5. A Beta vállalat 210.000 lej értékű hitelt vesz fel a TOP banktól, rögzített éves 8%-os kamatláb mellett, három évre. Mennyi kamatot kell összesen fizessen a vállalat, ha a kamatfizetés évente történik, a hitelösszeg törlesztése pedig három egyenlő részletben, minden év végén?